Official Journal L 192 , 11/07/1992 P. 0023 - 0030

Finnish special edition: Chapter 2 Volume 8 P. 0131

Swedish special edition: Chapter 2 Volume 8 P. 0131



Ir-Regolament tal-Kummissjoni (KEE) Nru 1911/92 tad-9 ta' Lulju 1992 li jikkonċerna l-klassifikazzjoni ta' ċerta merkanzija fin-nomenklatura magħquda IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabilixxi l-Komunità Ekonomika Ewropea, Wara li kkunsidrat ir-Regolament tal-Kunsill (KEE) Nru 2658/87 [1] dwar it-tariffa u n-nomenklatura statistikali u dwar it-Tariffa Doganali Komuni, kif l-aħħar emendat mir-Regolament tal-Kummissjoni (KEE) Nru 1039/92 [2], u partikolarment l-Artikolu 9, Billi sabiex tiġi żgurata l-applikazzjoni uniformi tan-nomenklatura magħquda annessa mar-Regolament imsemmi, huwa meħtieġ li jiġu adottati miżuri li jirrigwardaw il-klassifikazzjoni ta' l-oġġetti riferiti fl-Anness ma’ dan ir-Regolament; Billi r-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-nomenklatura magħquda u dawn ir-regoli wkoll japplikaw għal xi nomenklatura oħra li hija kompletament jew parzjalment ibbażata fuqha jew li żżid xi subdiviżjoni addizzjonali magħha u li hija stabbilita minn dispożizzjonijiet speċifiċi tal-Komunità, bl-intenzjoni ta' l-applikazzjoni tat-tariffa u miżuri oħra li jirrigwardaw il-kummerċ ta' l-oġġetti; Billi, skond ir-regoli ġenerali msemmija, l-oġġetti deskritti fil-kolonna 1 tat-tabella annessi mar-Regolament preżenti jridu jiġu kklassifikati skond il-kodiċijiet approprjati tan-NM indikati fil-kolonna 2, bis-saħħa tar-raġunijiet iddikjarati fil-kolonna 3; Billi huwa xieraq li, suġġett għall-miżuri fis-seħħ fil-Komunità relatati mas-sistemi ta' kontroll doppju u għas-sorveljanza minn qabel u rettrospettiva tal-Komunità tal-prodotti tad-drapp ma’ l-importazzjoni fil-Komunità, l-informazzjoni vinkolanti tat-tariffi fil-każ tal-klassifikazzjoni ta' l-oġġetti fin-nomenklatura magħquda maħruġa mill-awtoritajiet doganali ta' l-Istati Membri li m'għadhomx konformi ma’ dan ir-Regolament jistgħu jkomplu jintalbu skond id-dispożizzjonijiet ta' l-Artikolu 6 tar-Regolament tal-Kummissjoni (KEE) Nru 3796/90 [3] mid-detentur tagħhom matul ċertu perjodu jekk it-tali detentur ikkonkluda kuntratt kif riferut fil-punti (a) jew (b) tat-tieni subparagrafu ta' l-Artikolu 14, (3) tar-Regolament tal-Kunsill (KEE) Nru 1715/90 [4]; Billi l-miżuri provduti f'dan ir-Regolament huma skond l-opinjoni tan-Nomenklatura Magħquda rigward il-prodotti Nri 1, 3, 4, 5, 6, 7, 8, 9 fl-iskeda annessa; Billi l-Kumitat tan-Nomenklatura għadu ma bagħatx opinjoni fiż-żmien stabbilit mill-president tiegħu, rigward il-prodott Nru 2 fl-iskeda annessa, ADOTTAT DAN IR-REGOLAMENT: Artikolu 1 L-oġġetti deskritti fil-kolonna 1 tat-tabella annessa huma issa kklassifikati ġewwa n-nomenklatura magħquda taħt il-kodiċijiet approprjati tan-NM indikati fil-kolonna 2 tat-tabella msemmija. Artikolu 2 Suġġetti għall-miżuri fis-seħħ fil-Komunità dwar sistemi ta' kontroll doppju u għas-sorveljanza minn qabel u rettrospettiva tal-Komunità tal-prodotti tad-drapp ma’ l-importazzjoni fil-Komunità, informazzjoni vinkolanti tat-tariffi fil-każ tal-klassifikazzjoni ta' l-oġġetti fin-nomenklatura magħquda maħruġa mill-awtoritajiet doganali ta' l-Istati Membri li m'għadhomx konformi ma’ dan ir-Regolament jistgħu jkomplu jintalbu skond id-dispożizzjonijiet ta' l-Artikolu 6 tar-Regolament (KEE) Nru 3796/90 mid-detentur tagħhom matul perjodu ta' 60 ġurnata mid-data ta' l-applikazzjoni ta' dan ir-Regolament jekk it-tali detentur ikkonkluda kuntratt riferut fil-punti (a) jew (b) tat-tieni subparagrafu ta' l-Artikolu 14 tar-Regolament (KEE) Nru 1715/90. Artikolu 3 Dan ir-Regolament għandu jidħol fis-seħħ fil-21 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. This Regulation shall be binding in its entirety and directly applicable in l-Istati Membri kollha. Magħmul fi Brussell, id-9 ta' Lulju 1992. Għall-Kummissjoni. Christiane Scrivener Membru tal-Kummissjoni [1] ĠU L 256, tas-7.9.1987, p. 1. [2] ĠU L 110, tat-28.4.1992, p. 42. [3] ĠU L 365, tat-28.12.1990, p. 17. [4] ĠU L 160, tas-26.6.1990, p. 1. -------------------------------------------------- L-ANNESS Deskrizzjoni ta' l-oġġetti | Il-kodiċi tal-klassifikazzjoni tan-NM | Raġunijiet | (1) | (2) | (3) | 1.Lbies ħafif maħdum (100 % qoton), ta' kulur wieħed, maħsub biex ikopri l-parti ta' fuq tal-ġisem, li jasal sa taħt il-qadd, bi kmiem twal. Għandu għonq tond li joqgħod issikkat b'ribbing għoli meħjut (4ċm għoli). Dan l-ilbies ukoll għandu fetħa parzjali fuq quddiem, li jibda mill-għonq, li jinqafel mil-lemin għal fuq ix-xellug, piegi fl-ispalel u kuxinetti ta' l-ispalel (ara r-ritratt nru 501). | 61061000 | Il-klassifikazzjoni hija stabbilita mid-dispożizzjonijiet tar-regoli ġenerali 1 u 6 għall-interpretazzjoni tan-nomenklatura magħquda u n-Nota 4 tal-Kapitolu 61, kif ukoll mill-kliem tal-kodiċijiet tan-NM 6101 u 61061000. Ara wkoll in-noti ta' spjegazzjoni tan-nomenklatura magħquda relatata mal-kodiċi tan-NM 6106. Minħabba li għandu l-karatteristiċi ġenerali ta' shirt-blouse (qatgħa, tiżjin u dehra ġenerali) l-ilbies ma jistax ikun ikklassifikat bħala oġġett simili għal pullover tal-kodiċi tan-NM 6110. | 2.Sett ta' żewġ ilbiesi mqegħda għall-bejgħ bl-imnut magħmula minn:(a)lbies tas-suf maħdum (80 % qoton, 20 % polyamid) f'żewġ kuluri (bl-istrixxi), maħsuba biex ikopru l-parti ta' fuq tal-ġisem, bil-kmiem twal u għonq tond mingħajr fetħa. Dan l-ilbies għandu ribbing applikat ma' l-għonq, fit-trufijiet tal-kmiem u fit-tarf t'isfel ta' l-ilbies; (ara r-ritratt Nru 504 A);(b)qalziet magħmul minn drapp tas-suf maħdum ta' kulur wieħed (80 % qoton, 20 % polyamid) li jwassal mill-qadd sa l-għaksiet, mingħajr fetħa fil-qadd. Dan l-ilbies huwa ssikkat mill-qadd minn id elastika u għandu ribbing applikat fit-trufijiet tas-saqajn tal-qliezi; (ara r-ritratt Nru 504 B). | 61083190 | Il-klassifikazzjoni hija stabbilita mid-dispożizzjonijiet tar-regoli ġenerali 1 u 6 għall-interpretazzjoni tan-nomenklatura magħquda, in-nota 8 tal-Kapitolu 61 kif ukoll il-kliem tal-kodiċijiet tan-NM 6108, 610831 u 61083190. Wara li jkunu kkunsidrati d-dehra ġenerali ta' l-ilbies u n-natura tad-drapp, dan is-sett għandu jitqies bħala par pyjamas. | 3.Lbies maħdum 100 % qoton maħsub biex ikopri l-parti ta' fuq tal-ġisem sa taħt il-qadd, li għandu kullar li jaqsam mil-lemin għal fuq ix-xellug, bla ftuħ, ta' materjal maħdum bir-ribbing, bi kmiem qosra. L-ilbies ukoll għandu disinn fuq is-sider u għandu l-keffa fit-tarf tal-kmiem u fil-qiegħ (ara r-ritratt Nru 453). | 61102099 | Il-klassifikazzjoni hija stabbilita mid-dispożizzjonijiet tar-regoli ġenerali 1 u 6 għall-interpretazzjoni tan-nomenklatura magħquda u l-kliem tal-kodiċijiet tan-NM 6110, 611020 u 61102099. Ara wkoll in-noti ta' spjegazzjoni tan-nomenklatura magħquda relatati mal-kodiċi tan-NM 6110. Dan l-ilbies huwa simili għal pullover. | 4.Lbies maħdum ta' 100 % sintetiku mħsub biex ikopri l-parti ta' fuq tal-ġisem sa taħt il-qadd, li għandu kullar mingħajr ebda fetħa, kmiem twal u keffa fil-qiegħ. L-ilbies għandu wkoll daħla trijangolari maħduma bir-ribbing fuq quddiem ta' l-għonq (ara r-ritratt Nru 452). | 61103099 | Il-klassifikazzjoni hija stabbilita mid-dispożizzjonijiet tar-regoli ġenerali 1 u 6 għall-interpretazzjoni tan-nomenklatura magħquda u l-kliem tal-kodiċijiet tan-NM 6110, 611030 u 61103099. Ara wkoll in-noti ta' spjegazzjoni tan-nomenklatura magħquda relatati mal-kodiċi tan-NM 6110. | 5.Lbies magħmul minn gomma ċellulari kopert miż-żewġ naħat minn drapp maħdum, maħsub biex ikopri l-parti t'isfel tal-ġisem mill-qadd sa taħt l-irkopptejb, li jgħatti s-saqajn separatament, mingħajr fetħa. Il-ħjata ta' l-ilbies hija koperta minn tape elastiku (shorts) (ara r-ritratt Nru 503). | 61130010 | Il-klassifikazzjoni hija stabbilita mid-dispożizzjonijiet tar-regoli ġenerali 1 u 6 għall-interpretazzjoni tan-nomenklatura magħquda, min-nota 1 (e) tal-Kapitolu 95, kif ukoll il-kliem tal-kodiċijiet tan-NM 6113 u 61130010. Ir-ritratti huma purament ta' natura illustrattiva. | 6.Ilbies maħdum tas-saqajn tat-tip tal-kalzetti ta' fibri tad-drapp (85 % acrylic, 13 % nylon, 2 % fibri oħra), mingħajr pett applikat, bi strippi tal-PVC fuq il-pett ma jiżolqux biex jgħinu l-mixi fuq uċuħ mogħruka jew li jiżolqu (ara r-ritratt Nru 467). | 61159399 | Il-klassifikazzjoni hija stabbilita mid-dispożizzjonijiet tar-regoli ġenerali 1 u 6 għall-interpretazzjoni tan-nomenklatura magħquda u l-kliem tal-kodiċijiet tan-NM 6115, 611593 u 61159399. | 7.Preżentazzjoni komposta ta' oġġetti magħmula tad-drapp ta' xugaman tal-kirxa 100 % qoton, imqegħda għall-bejgħ bl-imnut, magħmula minn: | | Il-klassifikazzjoni hija stabbilita mid-dispożizzjonijiet tar-regoli ġenerali 1 u 6 għall-interpretazzjoni tan-nomenklatura magħquda, il-kliem tal-kodiċijiet tan-NM 6209, 62092000, 6302 u 63026000. Dawn l-oġġetti tad-drapp ma jistgħux jitqiesu li jifformaw sett. Ara wkoll in-noti ta' spjegazzjoni tas-sistema armoniżżata relatata mar-regola ġenerali 3 (b), il-paragrafu (X) (b) għall-interpretazzjoni tan-nomenklatura. | (a)oġġett li għandu jintlibes minn tarbija li jikkonsisti minn forma rettangolari b'barnuża fuq naħa waħda li għandha disinn dekorattiv imwaħħal. Fuq żewġ kantunieri hemm żewġ strippi li għandhom jintrabtu mal-qadd (bathrobe) (ara r-ritratt Nru 466 A); | 62092000 | (b)flanella rettangolari tat-tip tal-mitt (ara r-ritratt Nru 466 B); | 63026000 | (ċ)bavalor b'żewġ strippi li għandhom jintrabtu madwar l-għonq (ara r-ritratt Nru 466 Ċ); | 62092000 | 8.Oġġett magħmul minn drapp maħdum elastikat li jkopri l-għaksa u parti mis-sieq, b'fetħa għall-għarqub. It-trufijiet u x-xfar tal-fetħa huma mgħammra bi strippi tal-lakstu biex jissikkaw (appoġġ għall-għaksa); (ara r-ritratt Nru 469). | 63079010 | Il-klassifikazzjoni hija stabbilita mid-dispożizzjonijiet tar-regoli ġenerali 1 u 6 għall-interpretazzjoni tan-nomenklatura magħquda, min-nota 1 b) tal-kapitolu 90 u l-kliem tal-kodiċijiet tan-NM 6307, 630790 u 63079010. | 9.Oġġett magħmul minn lakstu ċellulari kopert miż-żewġ naħat bi drapp maħdum, li jkopri l-irkoppa u parti mis-sieq, b'fetħa għall-galletta ta' l-irkoppa. Tape elastiku jkopri l-ħjata fuq wara (appoġġ għall-irkoppa) (ara r-ritratt Nru 502). | 63079010 | Il-klassifikazzjoni hija stabbilita mid-dispożizzjonijiet tar-regoli ġenerali 1 u 6 għall-interpretazzjoni tan-nomenklatura magħquda, min-nota 1 b) tal-kapitolu 90 u l-kliem tal-kodiċijiet tan-NM 6307, 630790 u 63079010. | +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------